
Kriteriji vrednovanja – Informatika
 Elementi i kriteriji ocjenjivanja temelje se na kurikulumu za nastavni predmet Informatika za osnovne škole i gimnazije u Republici Hrvatskoj. URL: https://narodne-novine.nn.hr/clanci/sluzbeni/2018_03_22_436.html 
Učenik se ocjenjuje po elementima ocjenjivanja:
 • usvojenost znanja (uključuje ocjene za činjenično znanje, razumijevanje koncepata, analiziranje, opisivanje, objašnjavanje, poznavanje pravila), 
 • rješavanje problema (uključuje ocjene za analiziranje i modeliranje problema, korake rješavanja, pisanje algoritama, provjeravanje ispravnosti algoritama, strategije pretraživanja i prikupljanja, istraživanje, konstrukciju logičkoga sklopa, samostalnost u rješavanju problema) i  
• digitalni sadržaji i suradnja (uključuje ocjene za odabir primjerenih programa, vještinu uporabe programa, komuniciranje u timu, suradnju na projektu, argumentiranje, predstavljanje svojih radova, odgovornost, samostalnost i promišljenost pri uporabi tehnologije te kvalitetu digitalnoga uratka).  
Elementi usvojenost znanja i rješavanje problema provjeravaju se u pisanim ili praktičnim provjerama znanja. Zbog učeničkih potreba, pisanu provjeru znanja moguće je zamijeniti usmenom provjerom znanja. Provjeru znanja učenik može ponoviti (u dogovoru sa nastavnikom), tj. ispraviti na veću ocjenu. Prvotna, slabija ocjena iz provjere znanja se ne razmatra pri zaključnoj ocjeni. Ako učenik dobije istu ili slabiju ocjenu pri ponovljenoj provjeri znanja, ocjena se ne upisuje i ne razmatra pri zaključnoj ocjeni. Učeniku se tada upisuje bilješka o ponovljenoj provjeri znanja, koju nadalje više ne može ponoviti. Element digitalni sadržaj i suradnja provjerava se u projektnim zadatcima, te u jednoj praktičnoj provjeri znanja.  
Ostvareni bodovi u provjerama znanja i projektnim zadatcima daju sljedeće ocjene: 
 • Od 90% do 100% ostvarenih bodova – odličan (5)  
• Od 75% do 89,99% ostvarenih bodova – vrlo dobar (4)  
• Od 60% do 74,99% ostvarenih bodova – dobar (3)  
• Od 50% do 59,99% ostvarenih bodova – dovoljan (2) 
 • Od 0% do 49,99% ostvarenih bodova – nedovoljan (1)  
Zaključnu ocjenu daje aritmetička sredina svih ocjena (ne razmatra se prvotna slabija ocjena iz provjere znanja, ako je učenik ispravio provjeru znanja), iz svih elemenata ocjenjivanja. Kriteriji ocjenjivanja temelje se na razinama usvojenosti koje su sadržane u priloženim tablicama za svaki ishod i razred. Napomena: razine usvojenosti ne znači ujedno i ostvarene ocjene, već daju uvid o tome što bi učenik trebao svladati u pojedinom ishodu, te kakva je razina usvojenosti ishoda.  
Učitelj: Valentina Rajn, Katarina Zorko Zadravec  
Razred: 1.a, 1.b, 1.c, 1.d,  1.St;
Predmet: Informatika  
Vrednovanje cjeline: Upoznajmo računalo (ishodi A.1.1.,C.1.1.,D.1.1.)
· prepoznati i koristiti osnovne dijelove računala i digitalnih uređaja
· primjenjivati osnovne postupke s digitalnim uređajima
· pravilno uključiti i isključiti računalo ili mobilni uređaj
· prepoznati jednostavne programe i digitalne obrazovne sadržaje
· izvoditi i opisati osnovne aktivnosti u programima i digitalnim obrazovnim sadržajima
· samostalno ili uz pomoć učitelja/ice primjenjivati predložene digitalne obrazovne sadržaje u učenju
· surađivati i pomagati ostalim učenicima u primjeni digitalnih obrazovnih sadržaja
· prepoznati i opisati osnovne programe i uređaje za komunikaciju

Kriterij vrednovanja cjeline Upoznajmo računalo
	dovoljan
	· Prepoznaje pojmove, uz veliku pomoć učitelja/ice i drugih učenika analizira zadani problem i donosi zaključke
· Prepoznaje neke digitalne uređaje i imenuje ih
· Prepoznaje glavne dijelove računala, ali ih nezna sve imenovati
· Uz pomoć učitelja/ice objašnjava ulogu miša i tipkovnice
· Prepoznaje pravilno korištenje miša i tipkovnice
· Uz veliku pomoć učitelja/ice može navesti nekoliko programa i aplikacija 
· Uz veliku pomoć učitelja/ice pokreće i zatvara programe i aplikacije
· Uz veliku pomoć učitelja/ice služi se kalkulatorom
· Prepoznaje pojedine uređaje sa zaslonom osjetljivim na dodir 
· Razumije svrhu čišćenja zaslona uređaja osjetljivih na dodir
· Razumije ulogu digitalnih obrazovnih programa, ali ne zna navesti niti jedan primjer takvih programa
· Uz veliku pomoć učitelja/ice uključuje i isključuje računalo/tablet 


	dobar
	· Prepoznaje pojmove i povezuje ih s konceptima
· Uz pomoć učitelja/ice i drugih učenika analizira zadani problem te donosi zaključke
· Prepoznaje nekoliko digitalnih uređaje i imenuje ih
· Prepoznaje glavne dijelove računala, te ih većinu i imenuje
· Prepoznaje pravilno korištenje miša i tipkovnice i primjenjuje isto
· Uz pomoć učitelja/ice objašnjava ulogu miša i tipkovnice
· Uz pomoć učitelja/ice zna navesti nekoliko programa i aplikacija
· Uz pomoć učitelja/ice pokreće i zatvara programe i aplikacije
· Uz pomoć učitelja/ice služi se kalkulatorom 
· Prepoznaje većinu uređaja sa zaslonom osjetljivim na dodir 
· Razumije svrhu čišćenja zaslona uređaja osjetljivih na dodir i uz pomoć učitelja/ice može primijeniti isto
· Razumije ulogu digitalnih obrazovnih programa, zna navesti jedan ili dva primjera takvih programa
· Uz pomoć učitelja/ice uključuje i isključuje računalo/tablet


	vrlo dobar
	· Uglavnom samostalno definira pojmove te ih povezuje s konceptima
· Prepoznaje glavne dijelove računala i imenuje ih
· Uglavnom samostalno pravilno koristi miša i tipkovnicu
· Uglavnom samostalno objašnjava ulogu miša i tipkovnice
· Uglavnom samostalno navodi nekoliko programa i aplikacija
· Uglavnom samostalno pokreće i zatvara programe i aplikacije
· Uglavnom samostalno služi se kalkulatorom
· Prepoznaje mnoštvo uređaja sa zaslonom osjetljivim na dodir 
· Razumije svrhu čišćenja zaslona uređaja osjetljivih na dodir i može primijeniti isto
· Razumije ulogu digitalnih obrazovnih programa, zna navesti nekoliko primjera takvih programa
· Uglavnom samostalno uključuje i isključuje računalo/tablet


	odličan
	· Samostalno definira pojmove, povezuje pojmove različitih cjelina i domena
· Samostalno analizira postavljeni pojam, samostalno donosi zaključke
· Samostalno objašnjava svoje zaključke te daje kritički osvrt na moguća rješenja
· Samostalno imenuje glavne dijelove računala
· Razumije, definira i pravilno koristi miša i tipkovnicu
· Samostalno navodi programe i aplikacije
· Samostalno pokreće i zatvara programe i aplikacije
· Samostalno se služi kalkulatorom
· Razumije, definira i analizira mnoštvo uređaja sa zaslonom osjetljivim na dodir
· Razumije ulogu digitalnih obrazovnih programa, zna navesti primjere takvih programa
· Samostalno uključuje i isključuje računalo/tablet




Vrednovanje cjeline: Računalo i zdravlje (ishodi D.1.2.)
· Naučiti brinuti o digitalnim uređajima
· Upoznati zdrave navike u radu s računalom
· Prepoznati utjecaj tehnologije na zdravlje i okoliš
· Razlikovati primjereno od neprimjerenog ponašanja
· Razvijati navike vježbanja

Kriterij vrednovanja cjeline Računalo i zdravlje
	dovoljan
	· Prepoznaje pojmove, uz veliku pomoć učitelja/ice i drugih učenika analizira zadani problem i donosi zaključke
· Uz veliku pomoć učitelja/ice povezuje slike s pojmovima
· Shvaća važnost održavanja i čišćenja uređaja, ali ne zna navesti postupak čišćenja uređaja
· Shvaća da postoje vježbe za razgibavanje, ali ih ne zna izvesti
· Uz veliku pomoć učitelja/ice razlikuje pravilno i nepravilno sjedenje za računalom

	dobar
	· Prepoznaje pojmove i povezuje ih s konceptima
· Uz pomoć učitelja/ice i drugih učenika analizira zadani problem te donosi zaključke
· Uz pomoć učitelja/ice opisuje načine održavanja i čišćenja digitalnih uređaja
· Uz pomoć učitelja/ice navodi postupak čišćenja digitalnih uređaja
· Izvodi jednu vježbu za razgibavanje
· Razlikuje pravilno i nepravilno sjedenje, opisuje jedno pravilno pravilnog i nepravilnog sjedenje 

	vrlo dobar
	· Uglavnom samostalno definira pojmove te ih povezuje s konceptima
· Uglavnom samostalno analizira zadani problem i donosi rješenja zadanih problema
· Opisuje pravila pravilnog i nepravilnog sjedenja za računalom
· Izvodi dvije vježbe razgibavanja
· Uglavnom samostalno navodi postupak čišćenja digitalnih uređaja

	odličan
	· Samostalno definira pojmove, povezuje pojmove različitih cjelina i domena
· Samostalno analizira postavljeni pojam, samostalno donosi zaključke
· Samostalno objašnjava svoje zaključke te daje kritički osvrt na moguća rješenja
· Samostalno opisuje pravila pravilnog sjedenja za računalom
· Izvodi tri i više vježbi za razgibavanje
· Samostalno opisuje postupak čišćenja digitalnih uređaja 




Vrednovanje cjeline: Multimedija (ishodi A.1.2)
A.1.2 učenik razlikuje oblike digitalnih sadržaja, uređaje i postupke za njihovo stvaranje.
· Nabrojiti i prepoznati uređaje za stvaranje digitalnih sadržaja poput fotografije, snimljenog zvuka, videa, teksta ili digitalnog crteža 
· Opisivati njihovu ulogu i primjenu
· Nabrojiti i prepoznati razne oblike digitalnih sadržaja
· Razlikovati različite oblike digitalnih sadržaja i opisivati uređaje i postupke za njihovo stvaranje ili snimanje
· Pregledavati i uspoređivati razne digitalne sadržaje
· Uspoređivati i razvrstavati te sadržaje prema obilježjima.
Kriterij vrednovanja za cjelinu Multimedija
	dovoljan
	· Učenik uz pomoć učitelja ili kolega razlikuje i prepoznaje različite vrste sadržaja
· Zna navesti 2 različite vrste digitalnih sadržaja
· Učenik uz pomoć učitelja ili kolega razlikuje i prepoznaje različite uređaje za stvaranje različitih digitalnih sadržaja
· Učenik radi uz pomoć učitelja ili kolega pokreće različite digitalne sadržaje.

	dobar
	· Učenik uglavnom samostalno razlikuje i prepoznaje različite vrste sadržaja
· Uglavnom samostalno nabraja 3 različite vrste digitalnih sadržaja
· Učenik uglavnom samostalno razlikuje i prepoznaje različite uređaje za stvaranje različitih digitalnih sadržaja
· Učenik samostalno zaključuje da su razni digitalni uređaji potrebni za stvaranje različitih vrsta sadržaja
· Učenik uglavnom samostalno pokreće i zaustavlja pregledavanje različitih digitalnih sadržaja

	vrlo dobar
	· Učenik samostalno razlikuje i prepoznaje različite vrste sadržaja s kojima se je do sad susreo
· Samostalno nabraja 3 različite vrste digitalnih sadržaja
· Učenik samostalno prepoznaje i nabraja različite uređaje za stvaranje različitih digitalnih sadržaja
· Učenik samostalno zaključuje da su razni digitalni uređaji potrebni za stvaranje različitih vrsta sadržaja
· Uz pomoć učitelja ili kolega povezuje digitalne uređaje s digitalnim sadržajem
· Učenik samostalno pokreće i zaustavlja pregledavanje različitih digitalnih sadržaja
· Samostalno prepoznaje različite gumbe za pokretanje, zaustavljanje, stvaranje digitalnih sadržaja

	odličan
	· Učenik samostalno opisuje različite vrste digitalnih sadržaja i samostalno ih povezuje s digitalnim uređajima
· Samostalno pokreće/otvara digitalni sadržaj
· Samostalno povezuje izgled gumba za pokretanje, zaustavljanje, stvaranje digitalnih sadržaja s njihovom ulogom.
· Samostalno opisuje postupke za stvaranje različitih vrsta sadržaja
· Samostalno razvrstava različite digitalne sadržaje prema obilježjima




Vrednovanje cjeline: Stvaranje digitalnih sadržaja (ishodi A.1.2, C.1.1, C.1.2, D.1.1)

· prepoznati uređaje za stvaranje digitalnih sadržaja
· opisati ulogu i primjenu uređaja za stvaranje digitalnih sadržaja
· stvarati samostalno ili uz pomoć učitelja jednostavne digitalne sadržaje jednostavnim radnjama 
· spremati digitalne sadržaje na dogovoreno mjesto 
· otvarati spremljene sadržaje 
· predstavljati svoj rad. 

Kriterij vrednovanja za cjelinu Stvaranje digitalnih sadržaja
	dovoljan
	· Učenik uz pomoć učitelja pokreće programe za izradu audio i video snimke na pametnim telefonima ili tabletima.
· Učenik uz pomoć učitelja stvara audio snimku pokrečući program snimanje glasa na računalu.
· Učenik uz pomoć učitelja prepoznaje program za izradu digitalnog crteža
· Uz pomoć učitelja prepoznaje i služi se osnovnim alatima
· Uz pomoć učitelja otvara novi i već postojeći crtež na računalu
· Uz pomoć učitelja sprema izrađeni crtež

	dobar
	· Učenik uglavnom samostalno pokreće programe za izradu audio i video snimke na pametnim telefonima ili tabletima.
· Učenik uglavnom samostalno stvara audio snimku pokrečući program snimanje glasa na računalu.
· Učenik prepoznaje ikonu programa za izradu digitalnog crteža
· Učenik se uglavnom samostalno služi osnovnim alatima programa za izradu digitalnog crteža
· Učenik uglasnom samostalno otvara novi i već postojeći crtež na računalu
· Uz pomoć učitelja sprema izrađeni crtež

	vrlo dobar
	· Učenik dizajnira i preuređuje digitalni rad prema zadanim uputama u programu za izradu digitalnog crteža
· Učenik se samostalno koristi programima za stvaranje multimedijskih sadržaja. 
· Analizira uporabu pojedinih programa te izrađuje radove koji mu pomažu pri učenju.

	odličan
	· Učenik stvara autentičan digitalni rad u odgovarajućemu programu, pohranjuje ga u mapu digitalnih radova (e-portfolio) i vrednuje ga
· Učenik se samostalno i kreativno koristi programima za stvaranje multimedijskih sadržaja. 
· Samostalno otkriva dodatne mogućnosti multimedijalnog programa




Vrednovanje cjeline: Programiranje (ishodi B.1.1 i B.1.2)
C. Računalno razmišljanje  - B.1.1 i B.1.2
· prepoznati problem i smisliti mogućnosti rješavanja jednostavnoga logičkog zadatka 
· uz učiteljevu pomoć rješavati jednostavne logičke zadatke
· prepoznati jednostavni zadatak (problem) iz svakodnevnoga života
· analizirati zadatak i uočiti može li se na različite načine doći do rješenja 
· opisati korake njegova rješavanja 
· prikazati korake rješavanja zadatka (slikom, riječima).

Kriterij vrednovanja za cjelinu Programiranje
	dovoljan
	· Učenik uz pomoć učitelja prepoznaje problem i slijedeći upute, rješava jednostavni logički zadatak.
· Učenik uz pomoć učitelja uspijeva složiti jednostavne origami strukture
· Uočava i razlikuje različite geometrijske likove u sklopu tangrama
· Učenik uz pomoć učitelja otkriva vrijednost ilustracije u matematičkom zadatku
· Uz pomoć učitelja pronalazi i pokreće ScratchJr
· Uz pomoć učitelja nabraja dijelove prozora ScratchJr
· Uz pomoć učitelja prepoznaje različite naredbe kretanja (naprijed, natrag, okret ulijevo, okret udesno, skok) i naredbe za pokretanje programa

	dobar
	· Uz pomoć učitelja otkriva mogućnosti rješavanja jednostavnoga logičkog zadatka.
· Učenik uglavnom samostalno uspijeva složiti jednostavne origami strukture
· Uz pomoć učitelja slaže zadane tangram oblike
· Učenik uglavnom samostalno otkriva vrijednost ilustracije u matematičkom zadatku kao i slova koja nedostaju u zadatku s riječima
· Samostalno prepoznaje ikonu ScratchJr i samostalno pokreće ScratchJr
· Uz povremenu pomoć učitelja nabraja dijelove prozora ScratchJr
· Uz povremenu pomoć učitelja prepoznaje i koristi različite naredbe kretanja (naprijed, natrag, okret ulijevo, okret udesno, skok) i naredbe za pokretanje programa

	vrlo dobar
	· Učenik uz povremenu pomoć učitelja otkriva mogućnosti rješavanja jednostavnoga logičkog zadatka.
· Učenik samostalno uspijeva složiti jednostavne origami strukture
· Učenik samostalno otkriva vrijednost ilustracije u matematičkom zadatku kao i slova koja nedostaju u zadatku s riječima
· Uz povremenu pomoć učitelja slaže zadane tangram oblike
· Razumije pravila rješavanja SUDOKU i uz pomoć učitelja ili kolega uspijeva riješiti zadani sudoku
· Samostalno pokreće i samostalno nabraja dijelove prozora ScratchJr
· Uglavnom samostalno izrađuje jednostavne programe
· Samostalno pokreće izrađene programe
· Uglavnom samostalno mijenja zadanu pozadinu

	odličan
	· Učenik samostalno preispituje putove dolaska do rješenja jednostavnoga logičkog zadatka.
· Potiče sebe i druge na ustrajnost u pronalaženju rješenja.
· Samostalno rješava različite origami strukture prema zadanim uputstvima
· Uglavnom samostalno sastavlja različite zadane tangram oblike
· Uz povremenu pomoć učitelja ili samostalno rješava zadane sudoku zadatke
· Samostalno izrađuje programe u ScratchJr koristeći različite kategorije naredbi
· Samostalno mijenja zadanu pozadinu.
· Uz pomoć učitelja pokreće program Scratch
· Razumije i opisuje što zadani program radi
· Uglavnom samostalno izrađuje program u Scratch-u




